钦定古今图书集成/理学汇编/学行典/第188卷 > 唐杰
## 钦定古今图书集成/理学汇编/学行典/第188卷 > 唐杰

按《永州府志》：“唐杰，生四岁，即知孝爱。继祖母蒋氏老
而失明，杰恋旦夕，不去左右。至七岁，则躬温凊，晨起
舐蒋病，目辄有光。后剧贼孔彦舟犯东安，尽驱迫邑
人，杰号泣诣贼营，背负蒋以出，贼义而舍之。又母尝
有奇疾，食时胸腹辄膨脝，或教以导气，杰用其法，苇
吸尝恶满口，母即气通得食，如是三年，疾寖剧。杰治”
百方不效，则刲股肉羹饟，一啜而愈。母终，事后母益
勤。父没，擗踊几绝，以舌舐尸代沐浴，水浆不入口者
七日。既葬，庐墓旁，日一蔬食，弗尝五味，弗事盥沬，昼
夜悲号，哀动山谷。所居忽生异木，一干三花若堆锦，
起地数尺，合理而上。绍兴丁卯，彦谋守零陵，邑父老
言上其状，朝廷谓杰孝行显著，宣付“史馆，赐以束帛。”